1968. na televiziji


Globalni televizijski događaji 
31. januar - U Turskoj sa emitiranjem započinje televizijski kanal TRT 1.
27. februar - Tokom emisije CBS Evening News njen voditelj Walter Cronkite, koji je prethodnih mjesec dana proveo u Južnom Vijetnamu prateći američke snage kako se bore protiv komunista iznosi komentar u kome tvrdi da se rat ne može dobiti, odnosno da ga SAD moraju okončati pregovorima i povući svoje snage iz zemlje; s obzirom da je Cronkite uživao ugled kao neosporni autoritet i oličenje umjerenih stavova komentar izaziva šok u američkom političkom establishmentu, odnosno predstavlja signal da se javnost definitivno počela okretati protiv rata; nedugo potom je predsjednik Lyndon B. Johnson donosi odluku da se neće kandidirati za novi mandat i tako pokreće niz dramatičnih događaja, pa se Cronkiteov komentar često navodi kao jedan od najvažnijih u historiji televizije.
6. april – U londonskom Royal Albert Hall održano natjecanje za Pjesmu Eurovizije, prvo emitirano u boji.
2. maj - U Izraelu Izraelska radiodifuzna uprava započinje sa redovnim emitiranjem TV-programa.
5. august - U Poljskoj na programu TVP1 prikazana prva epizoda špijunske TV-serije Važnije od života koja će steći kult-status, ali i popularnost izvan poljskih granica, postavši jednom od najuspješnijih ostvarenja u historiji poljske televizije.
14. oktobar - Tokom svemirske misije Apollo 7 se prvi put prenose televizijski snimci iz orbite.
17. novembar - Američka TV-mreža NBC, u nastojanju da se strogo drži unaprijed određenog rasporeda, prekida prijenos utakmice footballa između Oakland Raidersa i New York Jetsa te počinje emitirati TV-film Heidi; odluka izaziva bijes publike nakon što se ispostavi da su u posljednjim trenucima utakmice Raidersi uspjeli potpuno preokrenuti utakmicu, koja će nakon toga postati poznata kao Heidi utakmica, a američke TV-mreže uvode niz mjera sa ciljem da se u takvim situacijama omogući veća fleksibilnost programa.
22. novembar - Na programu NBC emitiran Plato's Stepchildren, epizoda SF-serije Zvjezdane staze u kojoj se lik kapetana Kirka (koga tumači William Shatner) ljubi sa likom Uhura (koju tumači Nichelle Nichols), a što predstavlja prvi međurasni poljubac u historiji američke televizije.

Premijere TV-serija i redovnih emisija 
1. januar - Vremja (Centralna sovjetska televizija, 1968-1991, 1994 -)
22. januar - Rowan and Martin's Laugh-In (NBC, 1968 - 1973)
31. jul - Dad's Army (BBC, 1968 - 1977)
17. septembar – Julia (NBC, 1968–1971)
21. septembar – Adam-12 (NBC, 1968–1975)
22. septembar – Land of the Giants (ABC, 1968–1970)
26. septembar – Hawaii Five-O (CBS, 1968–1980)
1. oktobar - Dnevnik (Televizija Zagreb/HRT, 1968 -)

TV-serije i redovne emisije prestale s emitiranjem 
 6. mart - Lost in Space (1965)
 31. mart - Voyage to the Bottom of the Sea (1964)
 1. april - The Andy Griffith Show (1960)

Izvori